6. Tam tikrų iš trečiųjų šalių importuojamų prekių kilmės šalies nuorodos (
Cristiana Muscardini
Ponia pirmininke, parlamentas jau kelis kartus parodė, kad palaiko reglamento tikslus.
Parlamentui šiandien balsavus "už", Europos gyventojai turės teisę sužinoti perkamų prekių kilmę. Vis dėlto, jei reglamentas bus atmestas, kaip prašoma 45 pakeitime, europiečiai praras galimybę naudotis tomis pačiomis teisėmis, kuriomis naudojasi Kinijos, Indijos ir Jungtinių Amerikos Valstijų gyventojai.
Dėkoju šešėliniams pranešėjams G. Sustai ir N. Rinaldi bei visiems prisidėjusiems siekiant kompromiso, ir tikiuosi, kad demokratijos stoka, su kuria iki šiol susidurdavo Europos vartotojai, bus panaikinta.
Pirmininkė
- Tai neabejotinai atmesta. Tai buvo labai aišku, kolegos.
- Prieš balsavimą dėl 19 pakeitimo:
Cristiana Muscardini
Ponia pirmininke, raginame išbraukti 19 pakeitimo 2 dalyje įrašytus žodžius "ar komercinių", kad tekstas būtų aiškesnis ir geriau pritaikomas.
Licia Ronzulli
(IT) Ponia pirmininke, raginu balsuoti dar kartą dėl 43 dalies 2 ir 3 pastraipų.
Pirmininkė
Ne, viskas buvo aišku ir atgal negrįšiu.
